stanford-oval/wikipedia huggingface dataset:
סופרגראס
ביוגרפיה > השנים המוקדמות (1992–1994)

מקורם של סופרגראס בלהקה "הג'ניפרים" (The Jennifers), שכללה את גאז קומבס בן ה־16 בשירה ואת דני גופי בן ה־18 בתופים. הם הושפעו מלהקות בריטיות כגון הבאזקוקס, הג'אם, הקינקס והמי. הם הוציאו סינגל אחד בשנת 1992 בשם "Just Got Back Today", ואז התפרקו. בשנת 1993 הם הקימו את להקת תיאודור סופרגראס עם מיק קווין על הבס, גאז בשירה ובגיטרה ודני על התופים. במהרה הם נפטרו מהמילה הראשונה ונשארו בשם המלווה אותם עד היום, סופרגראס.
בקיץ של 1994, שחררו סופרגראס את הסינגל הראשון שלהם, "Caught by the Fuzz", בחברת תקליטים מקומית וקטנה בשם Backbeat Records. ההוצאה המוגבלת, של 250 עותקים בלבד, נמכרה בן רגע. חברת התקליטים Parlophone החתימה אותם אצלה ושחררה מחדש את הסינגל בסתיו של אותה שנה.
ביוגרפיה > שנות הבריטפופ (1995–1998)

סופרגראס החלו להתפרסם במהרה, והסינגלים ששחררו ב־1995, "Mansize Rooster" ו"Lenny", הגיעו למקומות גבוהים במצעדי הפזמונים בבריטניה. האלבום שהוציאו באותה שנה, "I Should Coco", הגיע למקום הראשון במצעד האלבומים בבריטניה. האלבום זכה לשבחים; האווירה הכללית שלו הייתה אווירה קלילה ושמחה, שהייתה שונה מלהקות הבריטפופ המובילות של אותה תקופה, כדוגמת אואזיס וסווייד שאופיינו בצליל מלנכולי וכבד יותר. הסינגל הרביעי מהאלבום, "Alright", זכה להצלחה אדירה ונשאר בשלישייה הפותחת במצעדי הפזמונים למשך חודש. סופרגראס הפכו בכך להיות אחת מלהקות הבריטפופ המצליחות.
לאחר שלקחו הפסקה קצרה בשנת 1996, חזרו סופרגראס לאולפנים לעבוד על אלבומם השני. האלבום, "In It for the Money", ששוחרר בשנת 1997, זכה להצלחה מסחרית וביקורתית, אם כי היו כאלה שהופתעו מהצליל ה"אפל" יותר שלו. ב־1998 התארחו קומבס וקווין באלבומו של דוקטור ג'ון "Anthua Zone", וגופי השתתף באלבום הבכורה של לודג'ר.
ביוגרפיה > השנים שלאחר מכן (1999 והלאה)

לאחר הפסקה קצרה נוספת, חזרו הלהקה בשנת 1999 עם שחרור הסינגל "Pumping On Your Stereo", שנוצר בשיתוף עם החברה של ג'ים הנסון, ובו נראו חברי הלהקה כשגופם הוחלף בגוף דמוי־חבובות. לאחר מכן הוציאו סופרגראס את אלבומם השלישי, שנקרא סופרגראס. האלבום זכה להצלחה ביקורתית ומסחרית, אולם לא כמו קודמיו. הסינגל הבא ממנו, "Moving", הגיע למקומות גבוהים במצעדי המוזיקה בבריטניה, אולם זה שבא אחריו, "Mary", לא זכה להצלחה מרובה באותה מידה, וגם הקליפ שליווה אותו נאסר לשידור בשעות היום בגרסתו המקורית.
שלוש שנים לאחר מכן, בספטמבר 2002, יצא אלבומם הבא של סופרגראס, "Life on Other Planets". למרות ביקורות חיוביות בקרב מבקרי מוזיקה, הוא לא זכה להצלחה המסחרית של קודמיו. אלבום זה היה האלבום הראשון שבו צוין רוב קומבס כחבר רשמי בלהקה. עד לאותה תקופה סופרגראס נודעו כגאז קומבס, מיק קווין ודני גופי בלבד, וזאת אף שרוב קומבס ליווה אותם ברבים משיריהם ואף הופיע עימם.
ב־2004 השתתף דני גופי בהקלטת הסינגל "Do They Know It's Christmas?", שהכנסותיו נועדו לצדקה.
בשנת 2004, לרגל עשר שנים להיווסדם, הוציאו סופרגראס אלבום אוסף בשם "Supergrass is 10", שהגיע למקום החמישי במצעד האלבומים בבריטניה. עם זאת, הם לא היו יכולים לחגוג את העשור בהוצאת אלבום חדש, בשל סיבוכים שונים: הם החליטו לעבור לאולפן הקלטות אחר, ונאלצו להמתין לבנייתו; אימם של גאז ורוב קומבס נפטרה; והסיפור המוזר ביותר, כנראה, היה סיפור פרשיית מין שכללה את דני גופי, את השחקן ג'וד לאו ואת בנות זוגם.
לפיכך, אלבומם הבא של סופגראס, "Road to Rouen", שהיה אלבום יחסית רציני ומלנכולי, יצא לאוויר העולם רק באוגוסט 2005. האלבום הגיע למקום התשיעי במצעד האלבומים הבריטי, אולם הסינגלים ממנו לא זכו להצלחה גדולה במיוחד. סיבוב ההופעות שליווה את האלבום סחף אליו מעריצים רבים, ובכך הוכיחו סופרגראס שהם אחת הלהקות ששרדו בהצלחה את גל הבריטפופ למרות הכל.
בשנת 2008 יצא לאור אלבומם Diamond Hoo Ha.
באפריל 2010 הודיעו חברי הלהקה על סיום פעילותה, בשל מה שהגדירו "חילוקי דעות מוזיקליים". בסתיו 2019 התאחדה הלהקה.
דיסקוגרפיה > אלבומים

I Should Coco ‏ (1995)
In It for the Money ‏ (1997)
Supergrass ‏ (1999)
Life on Other Planets ‏ (2002)
Road to Rouen ‏ (2005)
Diamond Hoo Ha ‏ (2008)
דיסקוגרפיה > מיני אלבומים

Introducing... Supergrass' ‏ (1999)
Supertunes ‏ (2006)
Live from London ‏ (2008)
דיסקוגרפיה > אלבומי אוסף

B-Side Trax' ‏ (2000)
Supergrass Is 10 ‏ (2004)
Supergrass: The Albums Collection ‏ (2009)
הערות שוליים

↑  עינב שיף‏, סופרגראס מתפרקת - וואלה תרבות, באתר וואלה, 12 באפריל 2010
↑   בן שלו, מינימום יומרה, מקסימום כיף: הנוסחה ללהקה רגילה שהיא בלתי רגילה, באתר הארץ, 24 באוקטובר 2019
| --- | --- |
בקרת זהויות :  NLI: 987011614402805171  BnF: cb13974866p (data)  GND: 5531420-X  ISNI: 0000 0001 1540 8971  LCCN: n97083281  MusicBrainz: 6386ddff-0d13-4685-9f0a-a82bf022fb1c  NKC: xx0028963  NSK: 000443048  SUDOC: 130691216  VIAF: 151467552   WorldCat (עם VIAF): 151467552 
לוגו להקת סופרגראס
מחט הצהרים

| --- | --- |
הר "מחט הצהריים"
הר "מחט הצהריים"
 מידע כללי
 על שם:  צהריים 
 גובה:  3,842 מטר
 מדינה:  צרפת צרפת
 מיקום:  שאמוני, צרפתצרפת
 רכס הרים:  Mont Blanc massif 
 קואורדינטות:  45°52′43″N 6°53′14″E﻿ / ﻿45.87861°N 6.88722°E﻿ / 45.87861; 6.88722
  (למפת צרפת מוגדלת) פריז מרסיי טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי מחט הצהרים(למפת צרפת רגילה) פריז מרסיי טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי מחט הצהרים(למפת אוברן-רון-אלפ רגילה) ליון גרנובל בור-אן-ברס ואלנס סנט אטיין שאמברי קלרמון-פראן לה פוי-אן-ולה מולן אוריאק סאנטר עמק הלואר  אקיטן החדשה  אוקסיטניה פרובאנס-אלפ-קוט ד'אזור איטליה שווייץ בורגון-פראנש-קונטהמחט הצהרים(למפת אוברן-רון-אלפ מוגדלת) ליון גרנובל בור-אן-ברס ואלנס סנט אטיין שאמברי קלרמון-פראן לה פוי-אן-ולה מולן אוריאק סאנטר עמק הלואר  אקיטן החדשה  אוקסיטניה פרובאנס-אלפ-קוט ד'אזור איטליה שווייץ בורגון-פראנש-קונטהמחט הצהרים
 
מחט הצהרים (בצרפתית: Aiguille du Midi) הוא הר במאסיב מון בלאן שבאלפים הצרפתים. זהו אתר תיירות פופולרי מאוד וניתן להגיע אליו עם רכבל הישר מהעיירה שאמוני. אל ההר מגיעים כחצי מיליון תיירים בשנה והוא המקום הקרוב ביותר שאפשר להגיע אל המון בלאן ללא טיפוס הרים.
ההר נמצא דרומית לשאמוני ואם צופים לכיוונו מהכנסייה בצהרי היום, השמש נמצאת בדיוק מעליו – ומכאן שמו.
הרכבל

הרעיון לבנות רכבל ל"מחט הצהרים" עלה כבר בשנת 1909 אולם החל לקרום עור וגידים רק בשנת 1955 והוא היה הרכבל הגבוה בעולם למשך שני עשורים והוא עדיין מחזיק בשיא העולמי של טיפוס אנכי מגובה של 1,035 מטר עד לגובה של 3,842 מטר. הרכבל מורכב משני חלקים:
החלק הראשון משאמוני עד Plan de l'Aiguille שבגובה 2,317 מטר ואז ללא עמודי תמיכה עד לתחנה העליונה שבגובה 3,777 מטר (בנוסף יש מעלית עד לפיסגה).
החלק השני אורכו 2,867 מטר כאשר המרחק האווירי הוא 2,500 מטר, מה שמשאיר אותו במקום השני של מרחק אווירי ללא תמיכה.
הנסיעה משאמוני אורכת 20 דקות.
הפסגה

בפסגת ה"מחט" ניתן למצוא תצפית פנורמית, בית קפה וחנות מזכרות. אפילו בקיץ, הטמפרטורות באזורי התצפית הפתוחים עשויות להגיע לעשר מעלות מתחת לאפס. המבקרים נדרשים ללבוש בגדים חמים ולחבוש משקפי שמש להגנה מאור השמש הבהיר מאוד. בגלל הסכנה, למטיילים אסור לצאת מאזור המבקרים בפסגה, אבל מטפסי הרים וגולשים יכולים לעבור דרך מנהרה אל רכס הקרח החשוף והתלול מאוד שיורד עד הקרחון שנמצא למטה.
בדצמבר 2013, תא זכוכית שנקרא "צעד אל הריק" נפתח על פסגת המחט (3,842 מטר). הנוף נפרש 1035 מטר כלפי מטה וגם אפשר לראות את המון בלאן בכיוון דרום. אטרקציה תיירותית נוספת היא "הצינור" שהוא שביל בתוך צינור שמקיף את הפיסגה, נפתחה במאי 2016.
בחודשי הקיץ בלבד, הרכבל עמק בלאנש עובר בין המחט לפונטה הלברונר (3,462 מטר) שבצד האיטלקי של מאסיב מון בלאן. פונטה הלברונר הוא גם תחנת הקצה של רכבל מונטה ביאנקו שמתחיל בכפר "לה פאלוד" ליד העיירה האיטלקית קורמאיור שנמצאת בעמק אאוסטה. מה שמאפשר מעבר אווירי משאמוני שבצרפת לקורמאיור שבאיטליה – מעבר שבדרך כלל מתבצע במנהרת המון בלאן.
הערות שוליים

↑  Aiguille du Midi Tube Opens in Chamonix
| --- | --- |
בקרת זהויות :  BnF: cb146235697 (data)  VIAF: 239240449   WorldCat (עם VIAF): 239240449
Nox Aurea

| --- | --- |

 מוקד פעילות:  שוודיה גטבורג, שוודיה
 תקופת הפעילות:  2005–2011 (כ־6 שנים)
 זרם:  מטאל
 סוגה:  דום-דת' מלודי, דת'-דום גותי סימפוני
 חברת תקליטים:  Naplam Records
 חברים
 פטריק קולברג, פטר לאושטסן, גרים וינדקאל, רוברט פרסון, אליס פרסל, יואקים אנטונסון
 חברים לשעבר
 יאן סלנדר
 
Nox Aurea (מבוטא "נוקס אוריאה", בלטינית: "לילה מוזהב" או "זהב לילי") הייתה להקת דום-דת' מטאל מלודי ודת'-דום גותי סימפוני משוודיה.
מוזיקה

הלהקה דומה במקצת במוזיקה שלה ל-Draconian (גם היא להקת מטאל גותי שוודית) אך איטית יותר, ללא קטעים מהירים ומשלבת יותר ליווי של קלידים וחליל ברקע. את השירה מוביל סולן השר בגרואלינג כשלצידו זמרת נשית השרה שירה מלודית.
נושאי השירים עוסקים בגנוסטיקה, לוציפר, כאוס, מוות וצער.
הפילוסופיה של הלהקה שעומדת מאחורי שיריה היא:
נוקס אוריאה מציגה גישה מופשטת לרגשות האפלים של התודעה והנפש האנושית, ולחיפוש שנמתח מעבר לעולם הפיזיקלי הגשמי לממלכת של תאוריות הכאוס וגנוסטיקה. עבור נוקס אוריאה החיים אינם מתנת אמת, אלא קללה של אשליות וכליאה פוגעת של הנפש הנעלה. נוקס אוריאה, בלטינית "לילה מוזהב", מסמלת את הנצח האפל של חופש וכאוס. את השם ניתן לפרש גם כ"זהב לילי", המשקף את ההארה הלוציפריאנית.
המקור באנגלית
Nox Aurea presents an abstract approach to the darker emotions of the human mind and soul and a search that extends beyond the physical world to the realm of Chaos theorists and Gnostics. For Nox Aurea life is not a gift of truth, but a curse of illusions and an offending imprisonment of the higher spirit. Nox Aurea, in Latin "golden night", symbolizes the dark eternity of freedom and chaos. Their name, however, can also be interpreted to mean "nightly gold", reflecting the Luciferian enlightenment.
היסטוריה

הלהקה הוקמה על ידי פטר לאושטסן וגרים וינדקאל ב-2005, אך רק ב-2007 נוספו לה רוב המוזיקאים החברים בהרכב עד היום בהם פטריק קולברג, אליס פרסל ויואקים אנטונסון. ב-2009 הוציאה את אלבומה המלא הראשון, Via Gnosis, העוסק בגנוסטיקה ומתאר את הסבל של אדם וכיצד הוא מתאבד ונשמתו נגאלת על ידי לוציפר. האלבום הארוך (כ-71 דקות) זכה להצלחה בקרב המעריצים ולביקורות טובות. בעקבותיו חתמה הלהקה על חוזה עם נאפלם רקורדס, חברת תקליטים אירופאית גדולה המתמחה במטאל. ב-2010 הוציאה את אלבומה השני Ascending in Triumph. ב-2011 הקפיאה את פעילותה.
חברי ההרכב > נוכחי

פטריק קולברג Patrick Kullberg - שירה גברית, גרואלינג
פטר לאושטסן Peter Laustsen - גיטרה, באס, קלידים
גרים וינדקאל Grim Vindkall - גיטרה, באס, קלידים, שירה
רוברט פרסון Robert Persson - גיטרה, באס, קלידים, שירה
אליס פרסל Alice Persell - שירה נשית
יואקים אנטונסון Joakim Antonsson - תופים
חברי ההרכב > לשעבר

יאן סלנדר Jan Sallander - שירה גברית, גרואלינג
אלבומים

Via Gnosis - 2009
Ascending in Triumph - 2010
Something Corporate

| --- | --- |

 מקום הקמה:  סנטה מוניקה, קליפורניה, ארצות הברית
 תקופת הפעילות:  1998-2006–2010
 סוגה:  רוק אלטרנטיבי, פופ פאנק
 חברים
 אנדרו מקמהן 
 חברים לשעבר
 אנדרו מקמהן ג'וש פרטינגטון קווין "קלאץ'" פייג' בריאן אירלנד בובי "רו" אנדרסון ויליאם טל רובן הרננדז
 
Something Corporate (הידועה גם כ-SoCo) הייתה להקת רוק אמריקאית ממחוז אורנג', קליפורניה שקמה ב-1998. ההרכב האחרון שלה כלל את הסולן והפסנתרן אנדרו מקמהן, הגיטריסטים ג'וש פרטינגטון ובובי אנדרסון, הבסיסט קווין פייג' והמתופף בריאן אירלנד.
לאחר הקמת הלהקה, Something Corporate הקליטה דמואים ששוחררו כאלבום אולפן עצמאי בשם "Ready... Break". במהרה לאחר מכן, הם הוחתמו על ידי חברת אם-סי-איי רקורדס אבל הוציאו את המיני-אלבום הראשון שלהם, "Audioboxer", תחת חברת דרייב-ת'רו רקורדס. הסינגל הראשון שלהם, "If You C Jordan" היה הסינגל הכי מצליח שלהם והוא הגיע למקום ה-29 במצעד השירים האלטרנטיביים. האלבום הראשון שלהם שיצא דרך חברת אם-סי-איי רקורדס וחברת דרייב-ת'רו רקורדס היה "Leaving Through the Window" (שיצא ב-2002) שפתח במקום הראשון במצעד ה-Heatseekers של בילבורד ב-8 ביוני 2002, והגיע למקום ה-101 במצעד הבילבורד 200.
Something Corporate יצאה להפסקה ב-2004. בזמן ההפסקה, מקמהן מצא הצלחה עם הפרויקט הצדדי שלו Jack's Mannequin. הלהקה התאחדה לזמן קצר באוקטובר 2006 בהופעה של Jack's Mannequin. בדצמבר 2009, Something Corporate הודיעה באופן רשמי על איחוד, יצאה לסיבוב הופעות ב-2010 והוציאה אלבום אוסף. ב-9 בספטמבר 2022, הלהקה התאחדה כדי להופיע במופע הפתעה לכבוד יום ההולדת ה-40 של מקמהן ב-House of Blues באנהיים, קליפורניה.
היסטוריה

אנדרו מקמהן ובריאן אירלנד למדו בשיעור ביחד בתיכון, והם היו מדברים על מוזיקה. אירלנד קיבל מערכת תופים כמתנת חג המולד והשניים הקימו להקה עם הבסיסט קווין "קלאץ'" פייג'. הלהקה, שהייתה ידועה בשם Left Here, נוצרה בגלל תחרות להקות. למרות זכייה בתחרות, הלהקה התפרקה זמר קצר לאחר מכן. בספטמבר 1998, מקמהן, פייג' ואירלנד חברו לגיטריסט הראשי ג'וש פרטינגטון וגיטריסיט הקצב רובן הרננדז והקימו את Something Corporate. הלהקה לא הצליחה להשיג הופעות חוץ מהופעות במסיבות ובתחרויות להקות מכיוון שהם היו קטינים. בתקופה הזו, הלהקה חלקה דירה בדנה פוינט, קליפורניה, שם מקמהן כתב כמה מהשירים הראשונים של הלהקה.
במהלך התיכון, הלהקה ניסתה לנגן במקום הופעות מקומי בשם קאוץ' האוס בבעלות גארי פולגנר. הוא דחה את הצעות הלהקה מכיוון שהם לא הוציאו חומרים. עם זאת, אחרי שפולגנר ראה את הלהקה בהופעה חיה, הוא נתן להם כסף כדי להקליט את אלבום הבכורה שלהם, "Ready... Break", בקאוץ' האוס ובגלקסי ת'יאטר. הלהקה הוציאה את "Ready... Break" בנובמבר 2000. ב-27 במרץ 2001, Something Corporate הכריזה על שינוי בהרכב הלהקה. ויליאם טל החליף את הרננדז. הלהקה חתמה עם חברת אם-סי-איי רקורדס וחברת דרייב-ת'רו רקורדס והוציאה את המיני-אלבום "Audioboxer" (שיצא ב-2001). הסינגל הראשון שלהם היה "If U C Jordan".
במאי 2002, Something Corporate הוציאה את אלבום הבכורה שלה, "Leaving Through the Window", דרך חברת אם-סי-איי רקורדס וחברת דרייב-ת'רו רקורדס. יצאו ממנו שני סינגלים, "I Woke Up in a Car" ו-"Punk Rock Princess". האלבום הגיע למקום הראשון במצעד ה-Heatseekers של בילבורד, ולמקום 101 במצעד הבילבורד 200.
באוקטובר 2003, Something Corporate הוציאה את האלבום השני שלה, "North". האלבום פתח במקום ה-24 במצעד הבילבורד 200. הם השיקו את האלבום עם הופיעה בתוכנית "ג'ימי קימל לייב" והופיעו עם השירים "If U C Jordan" ו-"Space". השיר "Space" יצא כסינגל מהאלבום "North". בפברואר 2004, אושר שווילאם טל עזב את Something Corporate כדי לעסוק בקריירת סולו. בובי אנדרסון החליף את טל.
בקיץ של 2004, הלהקה התעייפה משנים בדרכים והחליטה לקחת הפסקה. בינואר ופברואר 2005, הלהקה הופיעה בארצות הברית יחד עם Straylight Run, Hidden in Plain View, דה אקדמי איז... ו-Armor for Sleep. באפריל, הלהקה הופיעה באוניברסיטת אינדיאנה.
במהלך ההפסקה, מקמהן, הרננדז ואנדרסון יצאו פרויקט צדדי בשם Jack's Mannequin. הלהקה הוציאה אלבום בשם "Everything in Transit" באוגוסט 2005. ביום שבו הלהקה סיימה להקליט את האלבום, מקמהן אובחן בלוקמיה לימפוציטית חריפה. הוא מאז נכנס להפוגה.
באוקטובר 2006, הלהקה התאחדה להופיע בפסטיבל Bamboozle Left.
ב-2008, מקמהן הוציא אלבום שני עם Jack's Mannequin בשם "The Glass Passenger".
ב-27 באפריל 2010, Something Corporate הוציאה אלבום אוסף בשם "Played in Space: The Best of Something Corporate".
ב-9 בספטמבר 2022, הלהקה הופיעה בהופעת הפתעה לכבוד יום ההולדת ה-40 של מקמהן באנהיים, קליפורניה. מקמהן, קווין פייג', בריאן אירלנד, ג'וש פרטינגטון וויליאם טל ניגנו סט של חמישה שירים. חבר להקת Wilderness גם הופיע איתם.
חברי הלהקה > הרכב סופי

אנדרו מקמהן - שירה, פסנתר (1998–2006, 2010)
ג'וש פרטינטון - גיטרה ראשית, קולות רקע (1998–2006, 2010)
קווין "קלאץ'" פייג' - גיטרה בס (1998–2006, 2010)
בריאן אירלנד - תופים, כלי הקשה (1998–2006, 2010)
בובי "רו" אנדרסון - גיטרת קצב, קולות רקע (2004–2006, 2010)
חברי הלהקה > חברים לשעבר

רובן הרננדז - גיטרת קצב (1998–2001)
וילאם טל - גיטרת קצב, קולות רקע (2001–2004)
דיסקוגרפיה > אלבומי אולפן

2000 - "Ready... Break"
2002 - "Leaving Through the Window"
2003 - "North"
דיסקוגרפיה > מיני-אלבומים

2001 - "Audioboxer"
2003 - Songs for Silent Movies
דיסקוגרפיה > אוספים

2010 - "Played in Space: The Best of Something Corporate"
2013 - "Icon"
דיסקוגרפיה > אלבומי הופעה חיה ואלבומי וידאו

2002 - "A Year in the Life"
2004 - "Live at the Ventura Theater"
2004 - "Fillmore Theatre – November 5, 2003"
הערות שוליים

↑  Something Corporate Biography, Songs, & Albums, AllMusic (באנגלית)
1 2 3  Brittany Woolsey, Andrew McMahon: The Dylan of Dana Point, Daily Pilot, ‏2015-06-07 (באנגלית אמריקאית)
↑  Punknews.org, Tours: Something Corporate / Straylight Run / Hidden In Plain View / The Academy Is, www.punknews.org (באנגלית)
↑  Armor For Sleep Launch US Tour | The FADER, web.archive.org, ‏2016-11-30
↑  Young Buck, Something Corporate to perform during Little 500 week, Indiana Daily Student
↑  Bamboozle Left: Festival definitely isn’t Warped, Orange County Register, ‏2006-10-17 (באנגלית אמריקאית)
↑  Andrew McMahon surprises fans and reunites with Something Corporate in Anaheim, Orange County Register, ‏2022-09-10 (באנגלית אמריקאית)
| --- | --- |
בקרת זהויות :  ISNI: 0000 0001 2332 011X  LCCN: no2002086634  MusicBrainz: 8dacf242-9bf7-44f5-b2eb-18305b904551  VIAF: 143360021   WorldCat (עם VIAF): 143360021
דבלינרס

| --- | --- |

 מקום הקמה:  דבלין 
 תקופת הפעילות:  1962–2012 (כ־50 שנה) 
 סוגה:  מוזיקת פולק, מוזיקת פולק אירית 
 חברת תקליטים:  קולומביה רקורדס, אפיק רקורדס 
 פרופיל ב-IMDb
 חברים
 Barney McKenna Ronnie Drew Ciarán Bourke Bob Lynch Jim McCann Patsy Watchorn Seán Cannon Eamonn Campbell John Sheahan Paddy Reilly בפסקה זו רשומה אחת נוספת שטרם תורגמה 
 
הדבלינרס (באנגלית: The Dubliners) היא להקה אירית.
היסטוריה

הדבלינרס נוסדה בשנת 1962 בדבלין. חבריה המקוריים של הלהקה היו רוני דרו (גיטרה, שירה), לוק קלי (גיטרה, שירה, בנג'ו), ברני מק'קנה (בנג'ו), קיארן בורק (חלילית, מפוחית, גיטרה, שירה), וג'ון שאן (כינור), ונקראו בהתחלה "The Ronie Drew Group" (החבורה של רוני דרו). הם שינו את שמם לדבלינרס בעקבות ספרו של ג'יימס ג'ויס, "דבלינאים", שהרשים את חבר הלהקה לוק קלי.
להיטה הראשון של הלהקה היה Seven Drunken Nights.
הלהקה עברה מספר שינויים במשך השנים, רוני דרו עזב את הלהקה ב-1970, והוחלף על ידי ג'ים מקאן. קיארן בורק התמוטט על הבמה ב 1974, ומאז לא נרפא (הוא מת ב-1988). לוק קלי מת ב-1984. בורק וקלי הוחלפו בשין קאנון, ובאמון קמפבל.
הדבלינרס הקליטו עשרות אלבומים במשך השנים. הם הקליטו שירים עם מוזיקאים רבים, במיוחד הפוגס.
דיסקוגרפיה (רשימה חלקית)

The Dubliners and Luke Kelly
In Concert
Finnegan Wakes
Seven Drunken Nights (a.k.a. A drop of the Hard Stuff)
Seven Deadly Sins (a.k.a. Drinking and Courting)
More of the Hard Stuff
Whiskey on a Sunday (a.k.a. At it Again)
Live at the Royal Albert Hall
At Home with The Dubliners
Revolution
A Parcel of Rogues
Home, Boys, Home
15 Years On
Together Again
Prodigal Sons
Live at Carre
21 Years On
25 Years Celebration
Dubliner's Dublin
30 Years A-Greying
Further Along
Alive Alive-O
40 Year Celebration
Live at the Gaiety
תמלילן (מוזיקאי)

.
תמלילן הוא כותב שירים שכותב את מילות השיר (המילים המושרות), בניגוד למלחין, שכותב את המוזיקה של השיר שעשויה לכלול אך לא רק את המנגינה, ההרמוניה, העיבוד והליווי.
תמלוגים

הכנסתו של כותב מילים נובעת מתמלוגים שקיבל משירים מקוריים. תמלוגים עשויים לנוע בין 50 אחוז מהכנסות השיר אם הוא נכתב בעיקר עם המלחין, או פחות אם הם כתבו את השיר בשיתוף פעולה. שירים מוגנים באופן אוטומטי בזכויות יוצרים ברגע שהם נמצאים בצורות מוחשיות, כגון הקלטה והשמעה של קול או תווים. בארצות הברית, לפני ששיר מתפרסם או הופך לציבור, מחברו או המוציא לאור שלו צריכים לרשום אותו במשרד זכויות היוצרים בספריית הקונגרס כדי להגן טוב יותר מפני הפרת זכויות יוצרים.[דרוש מקור]
שיתופי פעולה

שיתוף פעולה לובש צורות שונות. חלק מהמלחינים והמילים עובדים בשיתוף פעולה הדוק על שיר, כאשר לכל אחד מהם יש קלט למילים וללחן. בדרך כלל כותב מילים ממלא את המילים ללחן שכבר נכתב במלואו. דורותי פילדס עבדה בצורה זו. כותבי מילים הוסיפו לעיתים קרובות מילים ללחן קיים, כפי שעשה ג'וני בורק עם סטנדרט הג'אז של ארול גארנר, "מיסטי". שותפויות מסוימות עובדות באופן עצמאי כמעט לחלוטין, למשל, ברני טופין כותב מילים ומעביר אותן לאלטון ג'ון, שלאחר מכן הלחין אותן במוזיקה, עם מינימום אינטראקציה בין שני היוצרים.
שיתוף הפעולה של לנון-מקרטני הוא אחד המצליחים בתולדות הפופ וכולל שירים כמו Yesterday ו-A Hard Day's Night.
שיתופי פעולה מפורסמים נוספים כוללים את לייבר וסטולר, סולן הרולינג סטונז מיק ג'אגר עם קית' ריצ'רדס.
כתיבת שירים דתית

במסורת השירה הנוצרית, לרבים מהיצירות הפופולריות יש מילים שנכתבו כדי להתאים למנגינות קיימות. למזמור חג המולד "איזה ילד זה?" מילותיו נקבעו ללחן עממי אנגלי ישן שהיה קינתו של מאהב, "Greensleeves". המלחין האנגלי רייף וון ויליאמס הציב לחנים עממיים קיימים לשירים ומזמורים, מאת משוררים כמו וויליאם קאופר וצ'ארלס ווסלי, שרבים מהם פרסם ב-"The English Hymnal". דרך אחרת שזה קרה הייתה "נישואין" של מילים ומנגינה לא קשורות, דוגמה ידועה היא "המנון ארצות הברית", ההמנון הלאומי של ארצות הברית, עם מילים שכתב פרנסיס סקוט קי ללחן שהוצמד לו מאוחר יותר של זמר שיכורים ישן.[דרוש מקור]
מוזיקה קלאסית

באופרה, הכותב הליבריטי אחראי על כל הטקסט, בין אם מדובר או מושר ברצ'יטטיב או באריה.[דרוש מקור]
ראו גם

זמר-יוצר
מלחין
מילות שירים
הערות שוליים

↑  Portman, Jamie (April 5, 1974). "A great song-writer passes from the scene". The Calgary Herald. p. 81. Retrieved May 1, 2021.
↑  "Clipped From Asbury Park Press". Asbury Park Press. 1965-08-09. p. 15. נבדק ב-2022-11-16.
↑  The Philadelphia Inquirer 18 May 1976, page Page 15, Newspapers.com (באנגלית)
↑  Jason Newman. "It Takes Two:10 Songwriting Duos That Rocked Music History". Billboard.
| --- | --- |
בקרת זהויות :  NLI: 987007541164905171  BnF: cb120086706 (data)  GND: 4398215-3  LCCN: sh85079181  NKC: ph126620
עפרה בנג'ו

| --- | --- |
עפרה בנג'ו, 2015
עפרה בנג'ו, 2015
 לידה:  3 במרץ 1943 (בת 81) חלב, סוריה 
 ענף מדעי:  היסטוריה 
 מקום לימודים:  אוניברסיטת תל אביב 
 מוסדות:  אוניברסיטת תל אביב 
 פרסים והוקרה:  יקיר העיר תל אביב-יפו (2023) 
 
עפרה בֶּנג'ו (Bengio; נולדה ב-3 במרץ 1943) היא היסטוריונית ישראלית, פרופסור אמריטה להיסטוריה ומתרגמת מערבית ומטורקית.
קורות חיים

נולדה בעיר חלב שבסוריה. אביה, אברהם כאמל בסול, עבד כמורה עד שנאלץ להתפטר מעבודתו לאחר שפרצה מלחמת העצמאות. אמה, עדינה לטיפה בסול, נשאה בעול גידולם של שמונה ילדים. המשפחה עלתה ארצה בשנת 1954, התגוררה שנה במעברת "מחנה ישראל" ואחר כך עברה לתל אביב שם למדה פרופ' בנג'ו בבית הספר העממי, בתיכון ובאוניברסיטה.
פרופ' בנג'ו עוסקת בחקר המזרח התיכון המודרני. עיקר מחקרה הוא בנושא המיעוט הכורדי, בהיסטוריה ובפוליטיקה של עיראק, ובטורקיה המודרנית. בנג'ו חיברה ספרים ומאמרים רבים בנושאים אלו, וכן ספרים ומאמרים העוסקים ביחסי המדינות והעמים הללו עם ישראל. כמה ממחקריה תורגמו לטורקית, ערבית וכורדית. מאמריה תורגמו גם לפרסית, ספרדית וסינית.
את עבודת הדוקטורט שלה כתבה פרופ' בנג'ו באוניברסיטת תל אביב, בנושא השיח הפוליטי של שלטון מפלגת הבעת' בעיראק. עבודת הדוקטורט ראתה אור כספר "עיראק של צדאם".
פרופ' בנג'ו משמשת כראש התוכנית ללימודים כורדיים וכחוקרת בכירה במרכז משה דיין ללימודי המזרח התיכון ואפריקה, וכמרצה בחוג להיסטוריה של המזרח התיכון ואפריקה באוניברסיטת תל אביב.
היא פרסמה מספר תרגומים לעברית לכתביהם של משוררים טורקים וערבים, בהם נאזים חכמת ואורהן ולי קניק (Orhan Veli Kanik) (תרגומים מטורקית) ומחמוד דרוויש ואבו נוואס (תרגומים מערבית).
שימשה כמרצה אורחת באוניברסיטת אמורי בארצות הברית, באוניברסיטת בייג'ינג, באוניברסיטת בואזיצ'י (Boğaziçi) בטורקיה ובמכון הוושינגטוני למדיניות המזרח התיכון (The Washington Institute for Near East Policy).
פרופ' בנג'ו מרבה לדבר על נושאי התמחותה בתקשורת העולמית והישראלית.
בשנת 2023 קיבלה את אות יקירת העיר תל אביב-יפו.
פרסומים עיקריים

מרד הכורדים בעיראק, תל אביב, הקיבוץ המאוחד, 1989, (238 עמ').
עיראק של צדאם: שיח פוליטי ושפת הכוח, תל אביב, הקיבוץ המאוחד, 1996, (301 עמ').
אבו נוואס: שירי יין ואהבה, תרגמו: עפרה בנג'ו ושמואל רגולנט, תל אביב, הקיבוץ המאוחד, 1999 (142 עמ').
מחמוד דרויש: כפרחי השקד, או, רחוק יותר, תרגמו: עפרה בנג'ו ושמואל רגולנט, תל אביב, ספרי עיתון 77, 2008 (111 עמ').
נאזים חכמת: ענק כחול עיניים – מבחר שירים ופואמות, תל אביב, הקיבוץ המאוחד, 2009 (188 עמ').
נשים במזרח התיכון בין מסורת לשינוי (עריכה: עפרה בנג'ו) תל אביב, מרכז דיין 2004 (192 עמ').
Saddam's Word: Political Discourse in Iraq, Oxford, Oxford University Press, 1998 (266 pp).
Saddam's Word: Political Discourse in Iraq, Oxford, Oxford University Press, Paperback Edition, 2002 (266 pp).
The Turkish-Israeli Relationship: Changing Ties of Middle Eastern Outsiders, Palgrave Macmillan, 2004 (236 pp).
Türkiye İsrail: Hayalet İttifaktan Stratejik İşbirliğine, İstanbul, Erguvan Yayınevi, 2009 (312 pp).
The Kurds of Iraq: Building a State within a state,Colorado, Lynne Rienner Publishers, 2012(pp 346).
Kurdish Awakening: Nation Building in a Fragmented Homeland, Texas, Texas University Press, 2014 (368 pp).
(With Gabriel Ben-Dor) Minorities and the State in the Arab World, Colorado, Lynne Rienner Publishers, 1999 (223 pp).
(With Meir Litvak)The Sunna and Shi'a in History: Division and Ecumenism in the Muslim Middle East, New York, Palgrave Macmillan, 2012 (278 pp).
מאמרים

רשימת המאמרים של עפרה בנג'ו באתר רמב"י
"Iranian Kurds: Between the Hammer and the Anvil", באתר מרכז בגין-סאדאת, 5 במרץ 2019
עפרה בנג'יו, "ההתקוממות בעיראק: לאן מכאן?", באתר מרכז בגין-סאדאת, 10 בינואר 2020
מאמריה של עפרה בנג'יו באתר מידה